Benidorm

Benidorm je poznata turistička destinacija i grad od 66.831 stanovnika na istoku Španjolske, koji administrativno podpada pod Autonomnu zajednicu Valenciju i Provinciju Alicante. Geografija Benidorm leži duž Sredozemnog mora udaljen 45 kilometara sjeverozapadno od Alicantea. Poznat je kao najveći turistički centar Costa Blance i grad nebodera izgrađenih nakon 1960-ih za hotele i apartmane, tako da u srcu sezone može primiti i do 500.000 gostiju. Historija Benidorm je izrastao oko manje kamene utvrde (koja više ne postoji), kao naselje ribara i ratara. Status grada dobio 1325. od aragonskog admirala Bernat de Sarrije. Zbog čestih napada i pljački pirata tokom 15. i 16. vijeka, gotovo se raselio. Radi tog je 1666.kneginja Beatriz Fajardo dala ojačati utvrdu i podigla vodovod. Uz to je izdala novu povelju gradskih prava, što je povoljno utjecalo na mnoge kršćane, koji su se umjesto protjeranih Maura naselili u Benidormu. Benidorm su za napoleonskih ratova 1812. zauzeli Francuzi, pa su Britanci razorili zamak. Prvi hotel La Mayora podignut je 1865., a prvo kupalište Virgen del Sufragio 1870. Makadamska cesta Alicante – Valencia izgrađena je 1880. ona je omogućila prvim gostima da posjete Benidorm fijakerom. Amblematski kej sa balustradama podignut je 1927. Tadašnji gradonačelnik Pedro Zaragoza Orts uspio je 1956. progurati prvi generalni urbanistički plan mjesta, koji je usprkos žestokom protivljenju predvidio gradnju visokih nebodera. On je poznat i kao žestoki zagovornik bikinija koji je 1960-ih za mnoge Španjolce, pogotovo pripadnike klera bio potpuno neprihvatljiv. Otvorenje alikantskog Aerodroma El Altet 1967. značajno je utjecalo na povećanje broja turista. Autoput A-7 dospio je do grada 1975. on je omogućio masovni dolazak turista iz Evrope; Britanaca, Njemaca, Holandeza, Francuza, Belgijaca, Švicaraca. Pobratimski gradovi Le Cannet, Francuska Manizales, Kolumbija Miami, Sjedinjene Američke Države Viña del Mar, Čile Reference Vanjske veze Benidorm City Council (en)